**Ministru kabineta noteikumu projekta „Grozījumi Ministru kabineta 2015. gada 15. septembra noteikumos Nr. 524 „Kārtība, kādā nosaka, aprēķina un uzskaita katra dzīvojamās mājas īpašnieka maksājamo daļu par dzīvojamās mājas uzturēšanai nepieciešamajiem pakalpojumiem”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts pēc Ekonomikas ministrijas iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar 2020.gada 31.marta grozījumu Ministru kabineta 2015.gada 15.septembra noteikumos Nr.524 „Kārtība, kādā nosaka, aprēķina un uzskaita katra dzīvojamās mājas īpašnieka maksājamo daļu par dzīvojamās mājas uzturēšanai nepieciešamajiem pakalpojumiem” (turpmāk – noteikumi Nr.524) sakarā ar izsludināto ārkārtējo situāciju tika noteikts pārejas periods, kura laikā tiek atlikta šajos noteikumos paredzēto pienākumu, kas saistīti ar piekļuves nodrošināšanu dzīvokļos, nedzīvojamās telpās un mākslinieka darbnīcās esošajām mērierīcēm, izpilde, tajā skaitā skaitītāju atkārtotās verificēšanas veikšana, ja skaitītāja verificēšanas termiņš (ūdens patēriņa skaitītāju gadījumā verificēšanas veikšanas termiņš) beidzas ārkārtējās situācijas laikā, vai triju mēnešu laikā pēc tās.Lai nodrošinātu, ka arī dzīvojamās mājas īpašnieki, kuru dzīvokļos, nedzīvojamās telpās un mākslinieka darbnīcās skaitītāju atkārtotās verificēšanas termiņš ir beidzies pirms ārkārtējās situācijas izsludināšanas un vēl nav nodrošinājuši skaitītāja verificēšanu, atturētos to veikt ārkārtējās situācijas laikā, paredzēts attiecināt minēto pārejas periodu arī uz šiem dzīvojamās mājas īpašniekiem.Līdz ar to ar noteikumu projektu noteikts, ja dzīvoklī, nedzīvojamā telpā vai mākslinieka darbnīcā esošā skaitītāja atkārtotās verificēšanas termiņš vai ­– ja ir ūdens patēriņa skaitītājs – atkārtotās verificēšanas veikšanas termiņš ir beidzies pirms ārkārtējās situācijas, kuru Ministru kabinets izsludinājis saistībā ar epidēmiju vai pandēmiju, vai tas beidzas ārkārtējās situācijas laikā, šo skaitītāju verificēšana veicama trīs mēnešu laikā pēc ārkārtējās situācijas beigām. Proti, norādītajos gadījumos tiek dots papildu laiks atkārtotās verificēšanas veikšanai, neskatoties uz to, cik jau ir bijis dots laiks pirms ārkārtējās situācijas izsludināšanas šo pienākumu veikšanai. Tādējādi vēl samazinot situācijas, kad varētu netikt ievēroti ārkārtējās situācijas laikā noteiktie drošības pasākumi, kā izvairīšanās no tieša kontakta ar citiem cilvēkiem, pašizolēšanās dzīvesvietā (mājas karantīna).Savukārt, ja minētais termiņš beidzas nepilnu triju mēnešu laikā, proti, līdz triju mēnešu pirmspēdējai dienai pēc ārkārtējās situācijas beigām, šo skaitītāju atkārtotās verificēšanas veikšanas termiņš attiecīgi tiek pagarināts, lai verificēšanu varētu nodrošināt triju mēnešu laikā.Papildus ar noteikumu projektu risināts jautājums par situācijām, kad dzīvojamās mājas īpašniekam, lai nodotu ūdens patēriņa skaitītāju rādījumus papīra formātā, tas jānogādā līdz, piemēram, dzīvojamās mājas pārvaldnieka pastkastei. Līdz ar to šīm personām jādodas ārpus savas dzīvesvietas un jāpārvietojas ar sabiedrisko transportu, ar kuru ārkārtējās situācijas laikā rekomendēts nepārvietoties. Turklāt ar Ministru kabineta 2020.gada 12.marta rīkojumu Nr.103 “Par ārkārtējās situācijas izsludināšanu” noteikts aizliegums izmantot sabiedrisko transportu noteiktām personu grupām, kuras var būt potenciālas Covid-19 pārnēsātājas. Šādu ūdens patēriņa skaitītāju rādījumu nodošanas veidu izvēlas pārsvarā gados veci cilvēki. Ņemot vērā, ka tieši gados vecos cilvēkus eksperti iekļauj riska grupā, proti, starp tām personām, kurām jāievēro īpaša piesardzība[[1]](#footnote-1), noteikumu projekts paredz ūdens patēriņa skaitītāju rādījumu pieņemšanu citos personas, kura aprēķina maksājamās daļas apmēru, noteiktajos veidos, piemēram, telefoniski vai elektroniski. Vienlaikus šādi iespējams izvairīties no iespējas inficēties ar Covid-19 arī darbiniekiem, kuri apstrādā papīrā iesniegtos ūdens patēriņa skaitītāju rādījumus.Noteikumu projekts nosaka, ka dzīvojamās mājas īpašniekiem, kuriem nav iespēju nodot skaitītāja rādījumus eletroniski vai telefoniski, t.i. kā noteikusi persona, kura aprēķina maksājamās daļas apmēru, vai nav iespējams nolasīt ūdens patēriņa skaitītāja rādījumus skaitītāja tehnisku traucējumu dēļ, viņiem ūdens patēriņu aprēķina, ņemot vērā konkrētā dzīvokļa, nedzīvojamās telpas vai mākslinieka darbnīcas vidējo ūdens patēriņu par pēdējiem trim mēnešiem, kuros nav piemērots šo noteikumu 11.punkts.Šāds risinājums izvēlēts, ņemot vērā, ka tāds jau tiek pielietots līdzīgos gadījumos, proti, nosaka arī noteikumu Nr.52413.punkts. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz dzīvokļu, neapdzīvojamo telpu un mākslinieka darbnīcu īpašniekiem un dzīvojamo māju pārvaldniekiem tādās dzīvojamās mājās, kurām piemērojami noteikumi Nr.524 un kurās izmanto ūdens patēriņa skaitītājus un citu pakalpojumu (par dzīvojamās mājas uzturēšanai nepieciešamajiem pakalpojumiem) patēriņa uzskaitei mērierīces dzīvokļos, nedzīvojamās telpās un mākslinieka darbnīcās. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ievērojot ārkārtējās situācijas izsludināšanas mērķi, tas ir novērst Covid-19 izplatību, un tādējādi nepieciešamo izmaiņu steidzamību, sabiedrības līdzdalības un komunikācijas aktivitātes netiek plānotas. |
| 2. | Sabiedrības līdzdalība projekta izstrādē | Projekts šo jomu neskar |
| 3. | Sabiedrības līdzdalības rezultāti | Projekts šo jomu neskar |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Ekonomikas ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde notiks esošo pārvaldes funkciju ietvaros. Noteikumu projekts neparedz veidot jaunas valsts institūcijas, to likvidāciju vai reorganizāciju, kā arī jaunas institūciju funkcijas vai uzdevumus. Noteikumu projekta izpildi organizēs esošo cilvēkresursu ietvaros. |
| 3. | Cita informācija | Nav |

Ekonomikas ministrs

 J. Vitenbergs

Vīza:

Valsts sekretāra pienākumu izpildītājs –

valsts sekretāra vietnieks E. Valantis

Brīvere 67013038,

Madara.Brivere@em.gov.lv

1. Skatīt informāciju Slimību profilakses un kontroles centra tīmekļvietnē: <https://spkc.gov.lv/lv/aktualitates/get/nid/779> [↑](#footnote-ref-1)